Publication: Magyar Közlöny
Issue: MK-2001-66 (Year: 2001, Number: 66)
Era: 1990-2004
Section: a 98/2001. (VI. 15.) Korm. rendelethez
Paragraph Index: 939

1. A minősítési kérelemmel benyújtandó szakértői véleménynek a következőket kell tartalmaznia: 1.1. a szakvéleményt készítő neve, címe, szakértői engedélyének másolata, 1.2. a megbízó neve, címe, 1.3. a minősítendő technológia célja, alkalmazási köre, 1.4. a technológiával kezelhető veszélyes hulladékok megnevezése, azonosítószáma, mennyisége, összetétele, fizikai, kémiai és szükség esetén biológiai tulajdonságai, 1.5. a technológiában felhasználandó egyéb anyagok megnevezése és mennyisége, 1.6. a minősítendő technológia műszaki leírása és folyamatábrája, 1.7. a technológia kapacitása és üzemviteli jellemzői, 1.8. a technológia műszaki és környezetvédelmi korszerűségének bemutatása (összehasonlítás a BAT-tal), 1.9. a technológia környezeti és környezet-egészségügyi hatásai, azok viszonyítása a hazai, illetve a nemzetközi normákhoz, 1.10. a technológia során keletkező hulladék mennyisége, összetétele és kezelésének lehetőségei, 1.11. a minősítendő technológia részletes értékelése, 1.12. javaslat a technológia minősítésére. C) A Bizottság és működésének rendje A Bizottság jogosult a minősítendő technológiáról a rendelkezésre álló adatok alapján állást foglalni a technológia alkalmazhatóságáról, figyelembe véve a technológiával kezelhető hulladékok mennyiségét, összetételét és környezeti veszélyességét.

Source: https://magyarkozlony.hu/hivatalos-lapok/fe6b0a51f2a0007b0026fa1f19d8503bfc63bbc6/dokumentumok/911a3e5f57527769ed04dc338e59f5ba1def48f1/letoltes